cyanic-selkie/wikianc huggingface dataset:
বারাণসী
রামনগর দুর্গ
তুলসী ঘাটের বিপরীতে গঙ্গার পূর্ব কুলে রামনগর দুর্গ অবস্থিত। অষ্টাদশ শতাব্দীতে কাশীর রাজা এই দুর্গটি নির্মাণ করান। দুর্গটি “চুনার” বেলেপাথরের তৈরি। রামনগর দুর্গ মুঘল স্থাপত্যের একটি নিদর্শন। এই দুর্গের বৈশিষ্ট্য এর অর্ধচন্দ্রাকার বারান্দা, খোলা উঠোন ও সুন্দর প্যাভিলিয়নগুলি। দুর্গটির বর্তমান অবস্থা রক্ষণাবেক্ষণের অভাবে খুব ভাল নয়। দুর্গ ও এর জাদুঘরটি থেকে কাশীর রাজাদের ইতিহাস সম্পর্কে অনেক তথ্য জানা যায়। অষ্টাদশ শতাব্দী থেকে এই দুর্গ কাশীর রাজার বাসভবনও বটে। ১৯৭১ সালে ভারতে আইনবলে রাজকীয় উপাধিগুলি অবলুপ্ত করা হলেও, কাশীর রাজারা এখনও “কাশী নরেশ” নামেই পরিচিত। রামনগর দুর্গের জাদুঘরটিকে বলা হয় “অদ্ভুত জাদুঘর”। এখানে পুরনো মডেলের আমেরিকান গাড়ি, সেডান চেয়ার, একটি সমৃদ্ধ অস্ত্রাগার ও একটি দুষ্প্রাপ্য অ্যাস্ট্রোলজিক্যাল ক্লক আছে। দুর্গের সরস্বতী ভবনে বেশ কিছু পাণ্ডুলিপি রক্ষিত আছে। এগুলির মধ্যে অনেক ধর্মগ্রন্থের পাণ্ডুলিপিও আছে। তুলসীদাসের স্বহস্তে লেখা পাণ্ডুলিপি এখানে রাখা আছে। অনেক বইতে মুঘল শৈলীর অলংকরণ দেখা যায়। সংগ্রহের অংশ হিসেবে অনেক সু-অলংকৃত প্রচ্ছদও এখানে রাখা হয়েছে। দুর্গ থেকে গঙ্গার সুন্দর দৃশ্য দেখা যায় বলে, এখানে চলচ্চিত্রের শ্যুটিং-ও হয়ে থাকে। বনারস সহ অনেক জনপ্রিয় ছবির শ্যুটিং এখানে হয়েছিল। তবে দুর্গের একটি অংশবিশেষই জনসাধারণের জন্য খোলা থাকে। বাকি এলাকাটি কাশীর রাজা ও তার পরিবার বাসভবন হিসেবে ব্যবহার করেন। রামনগর দুর্গ বারাণসী থেকে  দূরে অবস্থিত।
ঘাট
thumb|দশাশ্বমেধ ঘাট বারাণসীর গঙ্গার ঘাটগুলি হিন্দুদের ধর্মীয় জীবন ও ধর্মচর্চার সঙ্গে অঙ্গাঙ্গীভাবে যুক্ত। প্রতিটি ঘাটকেই পবিত্র মনে করা হয়। বারাণসীতে প্রায় ৮৪টি ঘাট আছে।  এই ঘাটগুলির মধ্যে দশাশ্বমেধ ঘাট, মনিকর্ণিকা ঘাট, পঞ্চাঙ্গ ঘাট ও হরিশ্চন্দ্র ঘাট (শ্মশান) বিখ্যাত। অনেক ঘাটের সঙ্গেই নানা কিংবদন্তি কাহিনি জড়িয়ে আছে। কয়েকটি ঘাট আবার ব্যক্তিগত মালিকানাধীন। বারাণসীর অনেক ঘাটই মারাঠা শাসনে নির্মিত হয়েছিল। মারাঠা, সিন্ধে (সিন্ধিয়া), হোলকার, ভোঁসলে ও পেশোয়ারা ছিলেন আধুনিক বারাণসীর প্রধান পৃষ্ঠপোষক। বারাণসীর অধিকাংশ ঘাটই স্নানের জন্য ব্যবহৃত হয়। কয়েকটি ঘাট হল শ্মশানঘাট। সকালে ঘাটগুলির গা ঘেঁষে নৌকাবিহার পর্যটকদের মধ্যে বিশেষ জনপ্রিয়। গঙ্গার তীর ঘেঁষের ঘাটগুলির প্রসারের ফলে নদীতীরের ব্যাপক উন্নতি সম্ভব হয়েছে। এই সব ঘাটের গা ঘেঁষে অনেক মন্দির ও প্রাসাদ গড়ে উঠেছে।
দশাশ্বমেধ ঘাট বারাণসীর প্রধান ঘাট। এটিই সম্ভবত বারাণসীর প্রাচীনতম ঘাট। এই ঘাটটি কাশী বিশ্বনাথ মন্দিরের কাছে অবস্থিত। হিন্দু বিশ্বাস অনুসারে, ব্রহ্মা শিবকে স্বাগত জানাবার জন্য এই ঘাট তৈরি করেছিলেন এবং এখানে দশটি অশ্বমেধ যজ্ঞের আয়োজন করেছিলেন। এই ঘাটের কাছেই শূলটঙ্কেশ্বর, ব্রহ্মেশ্বর, বরাহেশ্বর, অভয়বিনায়ক, গঙ্গা ও বন্দিদেবীর মন্দির রয়েছে। এখানে প্রচুর তীর্থযাত্রী ভিড় জমান। দশাশ্বমেধ ঘাটে কোনো কোনো তীর্থযাত্রী সন্ধায় শিব, গঙ্গা, সূর্য, অগ্নি ও সমস্ত ব্রহ্মাণ্ডের উদ্দেশ্যে অগ্নিপূজার আয়োজন করেন। প্রতি মঙ্গলবার ও বিশেষ ধর্মীয় উৎসবে এই ঘাটে বিশেষ আরতির ব্যবস্থা করা হয়।
thumb|left|বারাণসীর দৃশ্য মনিকর্ণিকা ঘাট একটি মহাশ্মশান। এটিই শহরের প্রধান হিন্দু শ্মশান। এই ঘাটের পাশে উঁচু বেদিতে শ্রাদ্ধকার্য সম্পন্ন হয়। হিন্দু বিশ্বাস অনুযায়ী, এই ঘাটে শিব বা তার পত্নী সতীর কানের দুল (মনিকর্ণিকা) পতিত হয়েছিল। পুরাণে এই ঘাটটির সঙ্গে তারকেশ্বর মন্দিরের যোগের কতাহ বলা হয়েছে। তারকেশ্বর মন্দিরটি এই ঘাটেই অবস্থিত। হিন্দুরা বিশ্বাস করেন, এই ঘাটে যাঁকে দাহ করা হয়, তার কানে শিব নিজে তারকব্রহ্ম মন্ত্র প্রদান করেন। খ্রিস্টীয় চতুর্থ শতাব্দীতে গুপ্ত যুগের এই লেখে এই ঘাটের উল্লেখ আছে। যদিও নদীর ধার ঘেঁষে ঘাটের বর্তমান কাঠামোটি তৈরি হয়েছিল ১৩০২ সালে। এটি মোট তিন বার সংস্কার করা হয়েছে।
মন্দির
বারাণসীতে প্রায় ২৩,০০০ মন্দির আছে। এগুলির মধ্যে সবচেয়ে বিখ্যাত মন্দির হল কাশী বিশ্বনাথ মন্দির, সঙ্কটমোচন হনুমান মন্দির ও দুর্গামন্দির। শেষোক্ত মন্দিরটি নিকটবর্তী গাছের বাঁদরগুলির জন্য বিখ্যাত।
thumb|বারাণসীর সবচেয়ে গুরুত্বপূর্ণ মন্দির [[কাশী বিশ্বনাথ মন্দির।]] কাশী বিশ্বনাথ মন্দির গঙ্গার তীরে অবস্থিত। এটি কাশীর প্রধান দেবতা শিবের মন্দির। মন্দিরটি দ্বাদশ জ্যোতির্লিঙ্গ মন্দিরের অন্যতম। হিন্দুরা বিশ্বাস করেন, অন্য এগারোটি জ্যোতির্লিঙ্গ দর্শনে যে ফল, সেই সম্মিলিত ফলের চেয়েও বেশি পুণ্যার্জন করা যায় শুধুমাত্র কাশী বিশ্বনাথ মন্দির দর্শন করলে। এই মন্দিরটি একাধিকবার ধ্বংসপ্রাপ্ত ও পুনর্নির্মিত হয়েছে। মন্দিরের পাশে অবস্থিত জ্ঞানবাপি মসজিদ মন্দিরের আদি স্থল। বর্তমান মন্দিরটিকে বলা হয় স্বর্ণমন্দির। ১৭৮০ সালে ইন্দোরের রানি অহল্যাবাই হোলকর এই মন্দিরটি নির্মাণ করান। ১৮৩৯ সালে পাঞ্জাবের রাজা রঞ্জিৎ সিং যে সোনা মন্দিরে দান করেছিলেন, তাতে এই মন্দিরের দুটি চূড়া মুড়ে দেওয়া হয়। তৃতীয় চূড়াটিও সোনা দিয়ে মুড়ে দেওয়ার পরিকল্পনা গ্রহণ করেছে উত্তরপ্রদেশ সরকার। ১৯৮৩ সালের ২৮ জানুয়ারি উত্তরপ্রদেশ সরকার এই মন্দিরটি অধিগ্রহণ করে নেন। মন্দির পরিচালনার ভার একটি ট্রাস্টের হাতে ছেড়ে দেওয়া হয়। কাশীর রাজা এই ট্রাস্টের সভাপতি, বিভাগীয় কমিশনার এর চেয়ারপার্সন। প্রতিদিন রাত আড়াইটে থেকে পরদিন রাত এগারোটা পর্যন্ত মন্দিরে নানা রকম ধর্মীয় অনুষ্ঠান চলে।
সঙ্কটমোচন হনুমান মন্দির বারাণসীর আরেকটি বিখ্যাত মন্দির। এটি হনুমান মন্দির। এটি অসি নদীর তীরে অবস্থিত। দুর্গা মন্দির ও কাশী হিন্দু বিশ্ববিদ্যালয় শিক্ষাপ্রাঙ্গনের নতুন বিশ্বনাথ মন্দিরে যাওয়ার পথে এটি পড়ে। আধুনিক মন্দিরটি বিংশ শতাব্দীতে নির্মিত। এটি নির্মাণ করিয়েছিলেন বিশিষ্ট স্বাধীনতা সংগ্রামী, কাশী হিন্দু বিশ্ববিদ্যালয়ের প্রতিষ্ঠাতা ও শিক্ষাবিদ পণ্ডিত মদনমোহন মালব্য। কথিত আছে, এইখানেই মধ্যযুগে হিন্দু সন্ত কবি তুলসীদাস হনুমানের দেখা পেয়েছিলেন। প্রতি মঙ্গল ও শনিবারে প্রচুর মানুষ এখানে হনুমান পূজা দিতে আসেন। ২০০৬ সালের ৭ মার্চ মন্দিরে জঙ্গি হামলা হয়েছিল। আরতির সময় তিনটি বোমা বিস্ফোরণ হয়। সেই সময় মন্দিরে অনেক ভক্ত উপস্থিত ছিলেন এবং একটি বিয়ের অনুষ্ঠান চলছিল। এই বিস্ফোরণে বহু মানুষ আহত হন। যদিও পরদিন থেকে দৈনন্দিন পূজাপাঠ আবার শুরু হয়ে যায়। এই মন্দিরে প্রতিদিন হনুমান চালিশা (তুলসীদাসের রচনা) ও সুন্দরকাণ্ড (রামায়ণের অংশ) পাঠ হয়। বইদুটি মন্দির থেকে বিনামূল্যেও পাওয়া যায়। জঙ্গি হামলার পর মন্দিরের মধ্যে একটি স্থায়ী পুলিশ পোস্ট বসানো হয়েছে।
কাশী বিশ্বনাথ মন্দিরের কাছে অবস্থিত অন্নপূর্ণা মন্দিরে দেবী অন্নপূর্ণার পূজা হয়। সিন্ধিয়া ঘাটের কাছে সঙ্কটা মন্দিরে আরোগ্যের দেবী সঙ্কটার পূজা হয়। এই মন্দিরে একটি বিরাট সিংহের মূর্তি আর নবগ্রহের নয়টি ছোটো মন্দির আছে।
বিশ্বেশ্বরগঞ্জে হেড পোস্ট অফিসের কাছে কালভৈরব মন্দিরটিতে বারাণসীর ‘কোতোয়াল’ কালভৈরবের পূজা হয়। এই মন্দিরের কাছেই দারানগরে মৃত্যুঞ্জয় মহাদেব মন্দির অবস্থিত। এই মন্দিরের একটি কুয়োর জলকে পবিত্র ও আরোগ্যকারী মনে করা হয়।
কাশী হিন্দু বিশ্ববিদ্যালয়ের শিক্ষাপ্রাঙ্গনের মধ্যে রয়েছে নতুন বিশ্বনাথ মন্দির, যেটি বিড়লা মন্দির নামে পরিচিত। পণ্ডিত মদনমোহন মালব্য যে আধুনিক মন্দিরের পরিকল্পনা করেছিলেন সেই অনুসারে বিড়লা পরিবার এই মন্দির তৈরি করেন। দুর্গা মন্দিরের কাছে তুলসীমানস মন্দিরটি একটি আধুনিক রাম মন্দির। তুলসীদাস যেখানে রামচরিতমানস লিখেছিলেন সেখানে এই মন্দিরটি স্থাপিত হয়েছে। মন্দিরের গায়ে এই বইয়ের অনেক পঙ্‌ক্তি খোদাই করা আছে।
১৯৩৬ সালে বারাণসীতে মহাত্মা গান্ধী ভারতমাতা মন্দিরের উদ্বোধন করেন। এই মন্দিরে শ্বেতপাথরের উপর ভারতের মানচিত্র খোদাই করা আছে। বিশিষ্ট জাতীয়তাবাদী নেতা শিবপ্রসাদ গুপ্ত ও দুর্গাপ্রসাদ খাতরি এই মন্দির নির্মাণের খরচ বহন করেছিলেন।
মসজিদ
বারাণসীর বিখ্যাত মসজিদগুলির মধ্যে উল্লেখযোগ্য হল জ্ঞানবাপি মসজিদ, আলমগিরি মসজিদ, গঞ্জ-এ-শহিদান মসজিদ ও চৌখাম্বা মসজিদ। এই চারটি মসজিদই বারাণসীর এক লক্ষ মুসলিম জনসংখ্যার ২৫% ব্যবহার করেন। দিল্লি সুলতানির আমল থেকে মুসলমানরা বারাণসীতে বাস করে আসছে।
সংস্কৃতি
right|thumb|250px|বারাণসীর দেওয়ালচিত্র, ১৯৭৪। বারাণসী শহরে চারুকলা ও সাহিত্যের একটি নিজস্ব ধারা আছে। কবীর, রবিদাস, তুলসীদাস (রামচরিতমানস গ্রন্থের রচয়িতা), কুল্লুকা ভট্ট (পঞ্চদশ শতাব্দীতে মনুস্মৃতির টীকাকার) ও ভারতেন্দু হরিশ্চন্দ্র এই শহরে বাস করতেন। জয়শঙ্কর প্রসাদ, আচার্য শুক্ল, মুন্সি প্রেমচন্দ, জগন্নাথ প্রসাদ রত্নাকর, দেবকীনন্দন কাতরি, হাজারিপ্রসাদ দ্বিবেদী, তেগ আলি, ক্ষেত্রেশচন্দ্র চট্টোপাধ্যায়, বাগীশ শাস্ত্রী, বলদেব উপাধ্যায় সুদাম পাণ্ডে (ধুমি) ও বিদ্যানিবাস মিশ্র প্রমুখ আধুনিক লেখকেরাও এই শহরে বাস করতেন। বারাণসী থেকে কয়েকটি সংবাদপত্র ও পত্রিকা প্রকাশিত হয়। এগুলির মধ্যে উল্লেখযোগ্য বারাণসী চন্দ্রোদয়। এই পত্রিকা পরে কাশীবার্তাপ্রকাশিকা নামে প্রকাশিত হয়। প্রথমে এটি ছিল পাক্ষিক পত্রিকা। পরে সাপ্তাহিক পত্রিকায় পরিণত হয়। প্রথম প্রকাশিত হয়েছিল ১৮৫১ সালের ১ জুন।
বারাণসীর প্রধান সংবাদপত্রটি হল আজ। এটি হিন্দি সংবাদপত্র। ১৯২০ সাল থেকে প্রকাশিত হচ্ছে। অতীতে এই সংবাদপত্রটি ছিল ভারতীয় জাতীয় কংগ্রেসের একটি গুরুত্বপূর্ণ মুখপত্র। আজও এটি উত্তর ভারতের একটি প্রধান হিন্দি সংবাদপত্র।
হিন্দুধর্ম
বারাণসী হিন্দুদের সব সম্প্রদায়ের কাছেই একটি পবিত্র তীর্থ। এই শহর হিন্দুধর্মের পবিত্রতম তীর্থগুলির অন্যতম। হিন্দুদের যে সাতটি শহর মোক্ষ প্রদানে সক্ষম (“সপ্তপুরী”), তার একটি হল বারাণসী। এই শহরে ৫০,০০০ ব্রাহ্মণ বাস করেন। এঁরা শহরের ধর্মীয় অনুষ্ঠানগুলি পালনে সাহায্য করেন। হিন্দুরা বিশ্বাস করেন, গঙ্গায় স্নান করলে পুণ্য অর্জিত হয় এবং কাশীতে মৃত্যু হলে মৃতের আত্মা জন্ম ও মৃত্যুর চক্র থেকে মুক্তি পায়। এই জন্য অনেক হিন্দু শেষ বয়সে বারাণসীতে থাকতে চলে আসেন।
বারাণসীর কাশী বিশ্বনাথ মন্দির দ্বাদশ জ্যোতির্লিঙ্গের অন্যতম। এটি শৈব সম্প্রদায়ের কাছে খুবই পবিত্র একটি তীর্থ। বারাণসী একটি শক্তিপীঠ। এখানকার বিশালাক্ষী মন্দিরে সতীর কানের দুল পড়েছিল বলে মনে করা হয়। শাক্ত সম্প্রদায়ের মানুষ তাই এই শহরে তীর্থযাত্রায় আসেন। আদি শঙ্কর এখানে বসেই তার বিখ্যাত টীকাগ্রন্থগুলি রচনা করেছিলেন।, এর ফলে হিন্দুধর্মে নবজাগরণ আসে।
ইসলাম
thumb|বারাণসীর জৈন ঘাট|200px
অন্যান্য
২০০১ সালের জনগণনা অনুসারে, অন্যান্য ধর্মাবলম্বীরা বারাণসী জেলার জনসংখ্যার ০.৪%।
হিন্দু ও বৌদ্ধদের পাশাপাশি বারাণসী জৈন ধর্মাবলম্বীদের কাছেও একটি তীর্থ। জৈন বিশ্বাস অনুসারে, সুপার্শ্বনাথ, শ্রেয়াংশনাথ ও পার্শ্বনাথ এই শহরে জন্মগ্রহণ করেছিলেন। এঁরা জৈনধর্মের যথাক্রমে সপ্তম, একাদশ ও ২৩তম তীর্থঙ্কর। বারাণসীর ভেলপুরে শ্রীপার্শ্বনাথ দিগম্বর জৈন তীর্থক্ষেত্র (মন্দির) অবস্থিত। এটি জৈনদের একটি প্রধান মন্দির।
১৫০৭ সালে গুরু নানক বারাণসীতে এসেছিলেন শিবরাত্রি উপলক্ষে। তার এই বারাণসী সফর শিখধর্ম প্রতিষ্ঠার ইতিহাসে খুবই গুরুত্বপূর্ণ। বারাণসীতে রোমান ক্যাথলিক ডায়োসিস অফ বারাণসী ও একটি গুরুত্বপূর্ণ ইহুদি শরণার্থী সম্প্রদায়ও রয়েছে। এখানে অনেক আদিবাসী ধর্মেরও অস্তিত্ব আছে। তবে এগুলিকে সহজে চিহ্নিত করা যায় না।
ধর্মীয় উৎসব
ফেব্রুয়ারি মাসে শিবরাত্রি উপলক্ষে মহামৃত্যুঞ্জয় মন্দির থেকে কাশী বিশ্বনাথ মন্দির পর্যন্ত শোভাযাত্রা আয়োজিত হয়।
ফেব্রুয়ারি-মার্চ মাস নাগাদ তুলসী ঘাটে ধ্রুপদ মেলা হয়। এটি ধ্রুপদ সংগীতের একটি উৎসব।
সঙ্কটমোচন হনুমান মন্দিরে মার্চ-এপ্রিল মাস নাগাদ হনুমান জয়ন্তী পালিত হয়। এই সময় বিশেষ পূজা, আরতি ও শোভাযাত্রা আয়োজিত হয়। ১৯২৩ সালে এই উৎসব শুরু হয়। মন্দিরে আয়োজিত এইপাঁচ দিনের সংগীত উৎসবের নাম "সঙ্কটমোচন সংগীত সমারোহ"। সারা দেশেরর বিশিষ্ট শিল্পীরা এই উৎসবে অংশ নেন।
রামনগরে রামচরিতমানস গ্রন্থের বর্ণনা অনুসারে রামলীলা নামে লোকনাট্যের আয়োজন করা হয়। এই নাটক প্রযোজনা করেন কাশীর রাজা। ৩১ দিন ধরে সন্ধ্যায় এই নাটক হয়। শেষ দিন রাম কর্তৃক রাবণবধের অংশটি অভিনীত হয়। কাশীর রাজা উদিতনারায়ণ সিংহ ১৯৩০ সাল নাগাদ রামলীলা অনুষ্ঠান প্রবর্তন করেছিলেন।
অক্টোবর-নভেম্বর মাস নাগাদ বিজয়াদশমীর পর ভরত মিলাপ নামে একটি উৎসব আয়োজিত হয়। ১৪ বছরের বনবাসের পর রামের স্বদেশ প্রত্যাবর্তন ও ভ্রাতা ভরতের সঙ্গে মিলিত হওয়ার স্মৃতিতে এই উৎসব আয়োজিত হয়। কাশীর রাজা রাজবেশ পরে এই উৎসবে অংশ নেন। অনেক ভক্ত এই উৎসবে অংশ নেন।
thumb|left|250px| বারাণসীর [[নাগ নাথাইয়া উৎসবে কৃষ্ণের কালীয়দমন লীলার অভিনয়।]] কার্তিক মাসের (অক্টোবর-নভেম্বর) কৃষ্ণা চতুর্থীর দিন বারাণসীতে নাগ নাথাইয়া উৎসব আয়োজিত হয়। এই উৎসব কৃষ্ণের কালীয়দমন লীলার স্মরণে করা হয়। এই অনুষ্ঠানে গঙ্গার তীরে একটি কদম গাছের ডাল পোঁতা হয়। একজন বালক কৃষ্ণের ভূমিকায় অভিনয় করতে করতে নদীতে ঝাঁপ দেয়। নদীতে কালীয়নাগের একটি মূর্তি বানানো হয়। অভিনেতা সেই মূর্তির মাথায় উঠে গিয়ে নৃত্যের ভঙ্গিতে দাঁড়িয়ে বাঁশি বাজায়। দর্শকেরা নদীতে নৌকায় চড়ে বা ঘাটে দাঁড়িয়ে এই অভিনয় দেখেন।
নভেম্বর-ডিসেম্বর মাসে কার্তিক পূর্ণিমার (দেবদীপাবলি) আগের দিন উত্তরপ্রদেশ পর্যটন বিভাগ গঙ্গা মহোৎসবের আয়োজন করে। কার্তিক পূজার দিন বারাণসীতে দেবদীপাবলি বা গঙ্গা উৎসব পালিত হয়। এই দিন গঙ্গাকে বিশেষভাবে আরতি করা হয়। তীর্থযাত্রীরা নৌকা থেকে বা ঘাট থেকে সেই আরতি দেখেন।
শিক্ষা
প্রাচীনকাল থেকেই বারাণসী ভারতের একটি গুরুত্বপূর্ণ শিক্ষাকেন্দ্র। বারাণসীর সাক্ষরতার হার ৮০% (পুরুষ সাক্ষরতা ৮৫% ও মহিলা সাক্ষরতা ৭৫%)। বারাণসীতে একাধিক কলেজ ও বিশ্ববিদ্যালয় আছে।। কাশী হিন্দু বিশ্ববিদ্যালয় বারাণসীর সবচেয়ে বিখ্যাত বিশ্ববিদ্যালয়। এই বিশ্ববিদ্যালয়ে ২০,০০০ ছাত্রছাত্রী পড়াশোনা করে। এটি এশিয়ার অন্যতম বৃহৎ আবাসিক বিশ্ববিদ্যালয়। ইন্ডিয়ান ইনস্টিটিউট অফ টেকনোলজি (বিএইচইউ) বারাণসী বারাণসীতে অবস্থিত একটি জাতীয় গুরুত্বসম্পন্ন শিক্ষাপ্রতিষ্ঠান। এটি ভারতের ১৬টি ইনস্টিটিউট অফ টেকনোলজির (আইটি) একটি। অন্যান্য কলেজ ও বিশ্ববিদ্যালয়গুলির মধ্যে সম্পূর্ণানন্দ সংস্কৃত বিশ্ববিদ্যালয়, মহাত্মা গান্ধী কাশী বিদ্যাপীঠ, ইমানিয়া আরবি কলেজ, সেন্ট্রাল ইনস্টিটিউট অফ হায়ার টিবেটান স্টাডিজ (সারনাথে), কাশী ইনস্টিটিউট অফ টেকনোলজি, বারাণসী (কাশী আইটি), ইনস্টিটিউট অফ ইন্টিগ্রেটেড ম্যানেজমেন্ট অ্যান্ড টেকনোলজি, বারাণসী (আইআইএমটি), উদয়প্রসাদ অটোনমাস কলেজ, নব সাধনা কলা কেন্দ্র, হরিশ্চন্দ্র পি. জি. কলেজ, অগ্রসেন কন্যা পি. জি. কলেজ ইত্যাদি উল্লেখযোগ্য।
বারাণসীর বিদ্যালয়গুলি ইন্ডিয়ান সার্টিফিকেট অফ সেকেন্ডারি এডুকেশন (আইসিএসই), সেন্ট্রাল বোর্ড অফ সেকেন্ডারি এডুকেশন (সিবিএসই) ও উত্তরপ্রদেশ মাধ্যমিক শিক্ষা পর্ষদ অনুমোদিত। বারাণসীর শিক্ষাব্যবস্থার অবস্থা খুব ভাল নয়।
সংগীত
right|thumb|অবধি হিন্দি কবি [[তুলসীদাস বারাণসীর ভক্তিবাদী সংগীত ঘরানার এক অন্যতম প্রবক্তা।]] বারাণসীর সংগীতের সঙ্গে পৌরাণিক কিংবদন্তিগুলির যোগ পাওয়া যায়। কথিত আছে, কাশীর প্রতিষ্ঠাতা শিব সংগীত ও নৃত্যের জনক। মধ্যযুগে বৈষ্ণব ভক্তি আন্দোলনের যুগে কাশীতে ভক্তিবাদী সংগীতের উদ্ভব ঘটে। সুরদাস, কবীর, রাইদাস, মীরা ও তুলসীদাস প্রমুখ ভক্তিবাদী কবিরা বারাণসীতে বাস করেছেন। ষোড়শ শতাব্দীতে গোবিন্দ চন্দ্রের রাজত্বকালে শাস্ত্রীয় সংগীতের দ্রুপদ ধারাটি রাজার পৃষ্ঠপোষকতা লাভ করেছিল। এই সময় বারাণসীতে ধামার, হোরি ও চতুরঙ্গ ধারার উদ্ভব হয়েছিল। বর্তমানকালের বিশিষ্ট ঠুমরি গায়িকা গিরিজা দেবী বারাণসীতে জন্মগ্রহণ করেন।
কণ্ঠসংগীত ছাড়াও বিশিষ্ট সানাই বাদক ওস্তাদ বিসমিল্লাহ খান, ও বিশিষ্ট সেতার বাদক পণ্ডিত রবি শংকর বারাণসীর বাসিন্দা ছিলেন। এঁরা দুজনেই ভারতের সর্বোচ্চ অসামরিক সম্মান ভারতরত্ন পেয়েছিলেন।
খেলাধুলা
বাস্কেটবল, ক্রিকেট ও ফিল্ড হকি বারাণসীর জনপ্রিয় খেলা। সিগরার ড. সম্পূর্ণানন্দ স্টেডিয়াম হল শহরের প্রধান ক্রীড়াঙ্গন। এখানে প্রথম শ্রেণির ক্রিকেট খেলা আয়োজিত হয়। স্থানীয় ক্রিকেট ম্যাচ আয়োজিত হয় কাশী হিন্দু বিশ্ববিদ্যালয় মাঠে। কাশী হিন্দু বিশ্ববিদ্যালয়ের ফিজিক্যাল এডুকেশন ফ্যাকাল্টি অফ আর্ট থেকে স্পোর্টস ম্যানেজমেন্ট, স্পোর্টস ফিজিওথেরাপি, ক্রীড়া মনস্তত্ত্ব ও ক্রীড়া সাংবাদিকতায় ডিপ্লোমা করার সুযোগ আছে। বারাণসীতে জিমনাস্টিক বেশ জনপ্রিয়। এখানে অনেকেই সকালে গঙ্গায় স্নান করে হনুমান দর্শন ও আখড়ায় ব্যায়াম অনুশীলন করেন। বারাণসী ডিস্ট্রিক্ট চেজ স্পোর্টস অ্যাসোসিয়েশন (ভিডিসিএসএ) বারাণসীতে অবস্থিত। এটি স্থানীয় উত্তরপ্রদেশ চেজ স্পোর্টস অ্যাসোশিয়েশন (ইউপিসিএসএ) কর্তৃক অনুমোদিত।
পরিবহন
thumbnail|[[লালবাহাদুর শাস্ত্রী আন্তর্জাতিক বিমানবন্দর]] বারাণসী রেল, সড়ক ও আকাশপথে ভারতের অন্যান্য অংশের সঙ্গে যুক্ত। প্রাচীন শহর, তীর্থ ও পর্যটনকেন্দ্র হওয়ায় বারাণসীর পরিবহন পরিকাঠামো বেশ ভাল।
বিমান পরিবহন
লালবাহাদুর শাস্ত্রী আন্তর্জাতিক বিমানবন্দর বারাণসী নগরকেন্দ্র থেকে দূরে বাবতপুরে অবস্থিত। ২০১০ সালে এই বিমানবন্দরের একটি নতুন টার্মিনালের উদ্বোধন করা হয়। ২০১২ সালের ৪ অক্টোবর এই বিমানবন্দর আন্তর্জাতিক বিমানবন্দরের পর্যায়ে উন্নীত হয়। এয়ার ইন্ডিয়া, বুদ্ধ এয়ার ও স্পাইসজেট বারাণসীর সঙ্গে দিল্লি, গয়া, কাঠমাণ্ডু, খাজুরাহো, লখনউ, মুম্বই ও কলকাতার বিমান-যোগাযোগ রক্ষা করে। প্রতি বছর ৩৩০,০০০ যাত্রী এই বিমানবন্দর থেকে যাতায়াত করে।
রেল পরিবহন
thumbnail|বারাণসী জংশন রেলওয়ে স্টেশন বারাণসী শহরে তিনটি সবচেয়ে ব্যস্ততম রেলওয়ে স্টেশন আছে: বারাণসী জংশন, বারাণসী সিটি ও বেনারস। তাদের মধ্যে বারাণসী জংশন শহরের বৃহত্তম রেলওয়ে স্টেশন। প্রতিদিন এই স্টেশনে ৩.৬ লক্ষ যাত্রী ও ২৪০টি ট্রেন যাতায়াত করে।
সড়ক পরিবহন
বারাণসী ১৯ নং জাতীয় সড়কের উপর অবস্থিত। এই সড়কপথে বারাণসী কলকাতা, কানপুর, আগ্রা ও দিল্লির সঙ্গে যুক্ত। ২৪ নং জাতীয় সড়ক বারাণসীর সঙ্গে গাজিপুর ও গোরক্ষপুরের যোগাযোগ রক্ষা করছে। ৩১ নং জাতীয় সড়ক বারাণসীর সঙ্গে মালদহ, কটিহার, ছাপড়া, গাজিপুর, জৌনপুর ও রায়বরেলির যোগাযোগ রক্ষা করছে। ৭৩১ নং জাতীয় সড়ক বারাণসীর সঙ্গে জৌনপুর, সুলতানপুর ও লখনউয়ের যোগাযোগ রক্ষা করছে। ৩৫ নং জাতীয় সড়ক বারাণসীর সঙ্গে এলাহাবাদ (প্রয়াগরাজ) ও মির্জাপুর শহরের যোগাযোগ রক্ষা করছে।
অটোরিকশা ও সাইকেল রিকশা বারাণসীর পুরনো শহরের সবচেয়ে বেশি ব্যবহৃত যানবাহন। শহরের বাইরের অংশে বাস ও ট্যাক্সি পাওয়া যায়।
হাইড্রক্সিমিথাইলেশন
হাইড্রক্সিমিথাইলেশন হল একটি রাসায়নিক বিক্রিয়া যা CH2OH গ্রুপকে স্থাপন করে। রূপান্তরটি বিভিন্ন উপায়ে প্রয়োগ করা যেতে পারে এবং এটা শিল্প এবং জৈব রাসায়নিক প্রক্রিয়া উভয় ক্ষেত্রেই প্রযোজ্য।
ফর্মালডিহাইড এর সাথে হাইড্রক্সিমিথাইলেশন
হাইড্রোক্সিমিথাইলেশনের একটি সাধারণ পদ্ধতিতে সক্রিয় CH এবং NH বন্ধনের সাথে ফর্মালডিহাইডের বিক্রিয়া:
একটি সাধারণ সক্রিয় CH বন্ধন একটি প্রান্তীয় অ্যাসিটিলিন বা অ্যালডিহাইডের আলফা প্রোটন দ্বারা সরবরাহ করা হয়। শিল্পে, ফর্মালডিহাইডের সাথে অ্যাসিটালডিহাইডের হাইড্রোক্সিমিথাইলেশন পেন্টারিথ্রিটল উৎপাদনে ব্যবহৃত হয়: কেন্দ্র|600x600পিক্সেল PH বন্ধনগুলি ফর্মালডিহাইডের সাথে বিক্রিয়ার প্রবণ। টেট্রাকিস (হাইড্রোক্সিমিথাইল) ফসফোনিয়াম ক্লোরাইড ([P(CH2OH)4 ]Cl) ফসফাইন (PH3) থেকে এইভাবে উত্পাদিত হয়।
ডিমিথাইলেশনে হাইড্রক্সিমিথিলেশন
৫-মিথাইলসাইটোসিন একটি সাধারণ এপিজেনেটিক মার্কার। হাইড্রোক্সিমিথিলেশন নামক একটি প্রক্রিয়ায় মিথাইল গ্রুপের জারণ দ্বারা মিথাইল গ্রুপটি পরিবর্তিত হয়:
এই অক্সিডেশন সাইটোসিনকে অপসারণ, পুনরুজ্জীবিত করায় একটি ভূমিকা পালন করে বলে মনে করা হয়।
প্রতিনিধি বিক্রিয়া
অ্যালডিহাইডের একটি দ্বি-পদক্ষেপের হাইড্রোক্সিমিথাইলেশনের সাথে মিথাইলেনেশনের পরে হাইড্রোবোরেশন-অক্সিডেশন হয়:
সিলিমিথাইল গ্রীগনার্ড বিকারক হল কিটোনের হাইড্রোক্সিমিথাইলেশনের জন্য নিউক্লিওফিলিক বিকারক:
হাইড্রোক্সিমিথাইলেটেড যৌগের বিক্রিয়া
হাইড্রোক্সিমিথাইলেটেড যৌগগুলির একটি সাধারণ প্রতিক্রিয়া হল একটি সক্রিয় XH বন্ধনের দ্বিতীয় সমতুল্যের সাথে আরও বিক্রিয়া করেঃ
NH এবং PH বন্ধনের হাইড্রোক্সিমি্লেথাইশন প্রায়ই ক্ষার দ্বারা বিপরীত বিক্রিয়া হতে পারে। এই বিক্রিয়াটি ট্রিস (হাইড্রোক্সিমিথাইল) ফসফিন তৈরির দ্বারা দেখানো হয়েছে:
ক্লোরিনেটিং বিকারকের উপস্থিতিতে পরিচালিত হলে, হাইড্রোক্সিমিথাইলেশন ক্লোরোমিথাইলেশনের দিকে পরিচালিত করে যেমনটি ব্ল্যাঙ্ক ক্লোরোমিথাইলেশন দ্বারা দেখানো হয়েছে।
সৈয়দ আহমদ খান
স্যার সৈয়দ আহমদ খান বাহাদুর, (১৭ অক্টোবর ১৮১৭ – ২৭ মার্চ ১৮৯৮, জন্মনাম সৈয়দ আহমেদ তাকভি; ), সাধারণত স্যার সৈয়দ নামে সমধিক পরিচিত, ভারতের একজন বিখ্যাত শিক্ষাবিদ ও রাজনীতিবিদ যিনি ঊনবিংশ শতাব্দীতে ভারতের মুসলমানদের আধুনিক শিক্ষায় শিক্ষিত করে তোলার ক্ষেত্রে অগ্রদূতের ভূমিকা পালন করেন।
পশ্চাৎপদ মুলমানদের উচ্চ শিক্ষা বিশেষ করে ইংরেজি শিক্ষার প্রয়োজন উপলব্ধি করে তিনি বিভিন্ন কার্যক্রম গ্রহণ করেন। এই লক্ষ্যে তিনি ১৮৫৮ সালে মোরারাদাবাদে একটি বিদ্যালয় খোলেন। একই ভাবে তিনি ১৮৬৪ সালে গাজীপুরে ‘আলিগড় বৈজ্ঞানিক সমিতি’ যার উদ্দেশ্য ছিল পাশ্চাত্যের বিভিন্ন বই ভারতীয় ভাষায় অনুবাদ করা। তিনি ১৮৭৬ সালে মোহামেডান অ্যাংলো-ওরিয়েন্টাল কলেজ প্রতিষ্ঠা করেন যা পরবর্তীতে আলিগড় মুসলিম বিশ্ববিদ্যালয় নামে পরিচিতি লাভ করে। এছাড়া তিনি ‘তাহজিব-উল-আখলাক’ নামে একটি উর্দু পত্রিকা প্রকাশ করেন। তদুপরি তিনি কমিটি ফর অ্যাডভান্সমেন্ট অফ লার্নিং নামে একটি সংস্থা স্থাপন করেন।
তার চিন্তাধারা ও কাজকর্ম ভারতবর্ষে মুসলমানদের মধ্যে একটি নতুন চেতনার জন্ম দেয়। এর প্রভাবে প্রভাবান্বিত এই মুসলমান বুদ্ধিজীবীরাই পরবর্তীতে আলিগড় আন্দোলনের সূচনা করেন যার উদ্দেশ্য ছিল ভারতীয় রাজনীতিতে মুসলিমদের অধিকার নিশ্চিত করা। তবে এই আন্দোলন গোঁড়া মৌলবি ও মােল্লাদের বিরােধিতা সম্মুখীন হয়।
নিজের বিভিন্ন উদ্যোগ ও বৃটিশদের পৃষ্ঠপোষকতার ফলে ঊনবিংশ শতাব্দীর শেষভাগে সৈয়দ আহমদ ভারতবর্ষের জাতীয় নেতায় পরিণত হন। ১৮৭৮ সালে লর্ড লিটন তাঁকে রাজকীয় আইনসভায় মনোনয়ন দান করেন। ১৮৮৭ সালে লর্ড ডাফরিন তাঁকে পাবলিক সার্ভিস কমিশনের সদস্য হিসেবে নিয়োগ প্রদান করেন। ১৮৮৮ সালে বৃটিশ সরকার তার ‘নাইটহুড’ প্রদান করে। এর পর থেকে তিনি স্যার সৈয়দ আহমদ; হিসাবে পরিচিত হতে থাকেন। ১৮৯৮ সালের ২৭ মার্চ ভারতে মুসলিম জাগরণের পুরোধা ব্যক্তিত্ব স্যার সৈয়দ আহমদ খানের মৃত্যু হয়৷
হিন্দু পৌরাণিক বিমান
বুৎপত্তি
সংস্কৃত শব্দ বিমান (विमान)-এর আক্ষরিক অর্থ হল "পরিমাপ করা" বা "অতিক্রম করা"। মোনিয়ার মোনিয়ার-উইলিয়ামস বিমানকে "গাড়ি বা দেবতাদের রথ হিসাবে সংজ্ঞায়িত করেছেন, যে কোনো স্ব-চলমান আকাশযান কখনও কখনও আসন বা সিংহাসন হিসাবে কাজ করে, কখনও কখনও স্ব-চলন্ত এবং বায়ুর মধ্য দিয়ে তার দখলকারীকে বহন করে; অন্যান্য বর্ণনায় বাড়ি বা প্রাসাদ, এবং এক ধরনের বলা হয়সাত তলা উঁচু", এবং উদাহরণ হিসেবে রাবণের পুষ্পক বিমানকে উদ্ধৃত করেছেন। এটি কোনো গাড়ি বা যান, বিশেষ করে বিয়ার বা জাহাজ এবং সেইসাথে সাতটি তলা বিশিষ্ট প্রাসাদ। বর্তমানে, বিমান, মানে ভারতীয় ভাষায় "বিমান বা আকাশযান"। উদাহরণস্বরূপ ব্যাঙ্গালোরের একটি শহরতলীর নাম বিমানপুর এবং পুনের একটি শহরের নাম বিমাননগর। আরেকটি প্রসঙ্গে, বিমান হিন্দু মন্দির স্থাপত্যের একটি বৈশিষ্ট্য।
বেদ
সংস্কৃত মহাকাব্যের উড়ন্ত বিমানের পূর্বসূরিরা হল বেদে বিভিন্ন দেবতাদের দ্বারা নিযুক্ত উড়ন্ত রথ: সূর্য ও ইন্দ্র এবং অন্যান্য বেশ কিছু বৈদিক দেবতাকে পশুদের দ্বারা টানা উড়ন্ত চাকাযুক্ত রথের মাধ্যমে পরিবহন করা হয়, সাধারণত ঘোড়া।
বিদ্যমান ঋগ্বেদের সংস্করণগুলি বিমানের উল্লেখ করে না, তবে ঋগ্বেদ ১.১৬৪.৪৭-৪৮ থেকে শ্লোকগুলি, যা দ্য রিডল হিমন নামেও পরিচিত, ভারতীয় দার্শনিক ও সামাজিক নেতা দয়ানন্দ সরস্বতীর দ্বারা মহাকাশযানের প্রমাণ হিসাবে নেওয়া হয়েছিল, যিনি এর অদম্য কর্তৃত্বে বিশ্বাস করেছিলেন বেদ।
রামায়ণ
রামায়ণে, রাবণের পুষ্পক বিমান এর উল্লেখ ও বিবরণ রয়েছে। এটি বিদ্যমান হিন্দু গ্রন্থে উল্লিখিত প্রথম উড়ন্ত বিমান (দেবতাদের উড়ন্ত ঘোড়া-টানা রথ থেকে আলাদা)। পুষ্পক মূলত বিশ্বকর্মা ব্রহ্মার জন্য তৈরি করেছিলেন, পরে ব্রহ্মা সম্পদের দেবতা কুবেরকে দিয়েছিলেন; কিন্তু পরবর্তীতে লঙ্কার সাথে তার সৎ ভাই রাজা রাবণ এটি চুরি করে নিয়ে যায়।
জৈন সাহিত্য
বিমানবাসী হল এক শ্রেণীর দেবতা যারা তীর্থঙ্কর মহাবীরের সেবা করতেন। এই বৈমানিক দেবতারা উর্ধ্ব লোক স্বর্গে বাস করেন। ভাদ্র-বাহুর কল্পসূত্র অনুসারে, ২৪তম তীর্থঙ্কর মহাবীর স্বয়ং মহান বিম্না পুষ্প-উত্তর থেকে আবির্ভূত হন; যেখানে ২২তম তীর্থঙ্কার অরিস্তা-নেমি মহান বিমান অপরাজিতা থেকে উদ্ভূত হয়েছিল। তীর্থঙ্কর-স অভিনন্দন (৪র্থ) এবং সুমতি-নাথ (৫ম) উভয়ই   "জয়ন্ত-বিমান"-এ আকাশে ভ্রমণ করেছিলেন, অর্থাৎ মহান বিমান সর্ব-অর্থ-সিদ্ধি, যেটির মালিক ছিলেন জয়ন্ত; যেখানে তীর্থঙ্কর ধর্ম-নাথ (১৫তম) "বিজয়া-বিমান"-এ আকাশে ভ্রমণ করেছিলেন। স্বপ্নে বিমান দেখা যেতে পারে, যেমন নলিনী-গুলমা।
জনপ্রিয় সংস্কৃতিতে
বই, চলচ্চিত্র, ইন্টারনেট, গেম সহ ইত্যাদি মাধ্যমে বিমানের উপস্থাপন রয়েছে:
ঘিলাছড়ি ইউনিয়ন, নানিয়ারচর
ঘিলাছড়ি বাংলাদেশের রাঙ্গামাটি জেলার অন্তর্গত নানিয়ারচর উপজেলার একটি ইউনিয়ন।
জনসংখ্যা
২০১১ সালের পরিসংখ্যান অনুযায়ী ঘিলাছড়ি ইউনিয়নের লোকসংখ্যা ৯,২৮৪ জন। এর মধ্যে পুরুষ ৪,৮২১ জন এবং মহিলা ৪,৪৬৩ জন।
অবস্থান ও সীমানা
নানিয়ারচর উপজেলার সর্ব-পশ্চিমে ঘিলাছড়ি ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ১৪ কিলোমিটার। এ ইউনিয়নের উত্তরে সাবেক্ষ্যং ইউনিয়ন; পূর্বে বুড়িঘাট ইউনিয়ন; দক্ষিণে রাঙ্গামাটি সদর উপজেলার কুতুকছড়ি ইউনিয়ন এবং পশ্চিমে কাউখালী উপজেলার ফটিকছড়ি ইউনিয়ন, খাগড়াছড়ি জেলার লক্ষ্মীছড়ি উপজেলার বর্মাছড়ি ইউনিয়ন, লক্ষ্মীছড়ি ইউনিয়ন ও দুল্যাতলী ইউনিয়ন অবস্থিত।
প্রশাসনিক কাঠামো
ঘিলাছড়ি ইউনিয়ন নানিয়ারচর উপজেলার আওতাধীন ৪নং ইউনিয়ন পরিষদ। এ ইউনিয়নের প্রশাসনিক কার্যক্রম নানিয়ারচর থানার আওতাধীন। এ ইউনিয়ন জাতীয় সংসদের ২৯৯নং নির্বাচনী এলাকা পার্বত্য রাঙ্গামাটি এর অংশ। এটি ৪টি মৌজায় বিভক্ত।
ওয়ার্ডভিত্তিক এ ইউনিয়নের গ্রামগুলো হল:
শিক্ষা ব্যবস্থা
ঘিলাছড়ি ইউনিয়নের সাক্ষরতার হার ৩৪.৮৪%। এ ইউনিয়নে ১টি নিম্ন মাধ্যমিক বিদ্যালয় ও ১৬টি প্রাথমিক বিদ্যালয় রয়েছে।
যোগাযোগ ব্যবস্থা
ঘিলাছড়ি ইউনিয়নে যোগাযোগের প্রধান সড়ক রাঙ্গামাটি-মহালছড়ি সড়ক। সব ধরনের যানবাহনে যোগাযোগ করা যায়।
হাট-বাজার
ঘিলাছড়ি ইউনিয়নের প্রধান হাট-বাজার হল ঘিলাছড়ি বাজার।
ফুটবল ক্লাব টুয়েন্টে
ফুটবল ক্লাব টুয়েন্টে (সাধারণত এফসি টুয়েন্টে ) অথবা শুধুমাত্র টুয়েন্টে নামে পরিচিত) হচ্ছে এনস্খেডে ভিত্তিক একটি ওলন্দাজ পেশাদার ফুটবল ক্লাব। এই ক্লাবটি বর্তমানে নেদারল্যান্ডসের শীর্ষ স্তরের ফুটবল লীগ এরেডিভিজিতে খেলে। এই ক্লাবটি ১৯৬৫ সালের ১লা জুলাই তারিখে প্রতিষ্ঠিত হয়েছে। টুয়েন্টে তাদের সকল হোম ম্যাচ এনস্খেডের ডে খ্রোলস ভেস্তেতে খেলে থাকে; যার ধারণক্ষমতা হচ্ছে ৩০,২০৫। বর্তমানে এই ক্লাবের ম্যানেজারের দায়িত্ব পালন করছেন সাবেক স্পেনীয় ফুটবলার গঞ্জালো গার্সিয়া এবং সভাপতির দায়িত্ব পালন করছেন রেনে টাকেন্স। ওলন্দাজ মধ্যমাঠের খেলোয়াড় ওয়াউট ব্রামা এই ক্লাবের অধিনায়কের দায়িত্ব পালন করছেন।
ঘরোয়া ফুটবলে, টুয়েন্টে এপর্যন্ত ৭টি শিরোপা জয়লাভ করেছে; যার মধ্যে ১টি এরেডিভিজি শিরোপা, ১টি ইরস্টে ডিভিজি শিরোপা, ৩টি কেএনভিবি কাপ শিরোপা এবং ২টি ইয়োহান ক্রুইফ শিল্ড শিরোপা রয়েছে। ইউরোপীয় এবং আন্তর্জাতিক প্রতিযোগিতায়, টুয়েন্টের সবচেয়ে বড় সাফল্য হচ্ছে ২০০৬ উয়েফা ইন্টারটোটো কাপ জয় এবং ১৯৭৪–৭৫ উয়েফা কাপের ফাইনালে পৌঁছানো; যেখানে তারা বরুসিয়া মনশেনগ্লাডবাখের কাছে ১–৫ গোলে হেরেছিল।
হালিদ এডিব আদিভার
হালিদ এডিব আদিভার (خالده اديب ) (১১ জুন ১৮৮৪ - ৯ জানুয়ারি ১৯৬৪) একজন তুর্কি ঔপন্যাসিক, জাতীয়তাবাদী, কেমলিস্ট, শিক্ষিকা ও নারীর অধিকারের রাজনৈতিক নেত্রী ছিলেনে। তিনি তাঁর উপন্যাসের মাধ্যমে তুর্কি মহিলাদের নিম্ন সামাজিক মর্যাদা সমালোচনা করার জন্য সর্বাধিক পরিচিত ছিলেন এবং তিনি তার পর্যবেক্ষণ থেকে যা দেখেছিলেন তা হল বেশিরভাগ মহিলারই নিজের অবস্থার পরিবর্তনে আগ্রহের অভাব আছে।
তিনি প্রথম বিশ্বযুদ্ধের সময় লেবাননের অ্যান্টোরার প্রাক্তন সেন্ট জোসেফ কলেজে জেমাল পাশার সাথে একটি অনাথ আশ্রম পরিচালনা করেন। লেবাননে আর্মেনীয় গণহত্যায় অনাথদের জোরপূর্বক ইসলাম ও তুর্কিত করা হয়েছিল।  তিনি একজন প্যান-তুর্কী ছিলেন এবং তার বেশ কয়েকটি উপন্যাস তুরানিজমকে প্রচার করেছেন। সেলিম ডেরিংগিল বলেছেন যে তিনি "একটি স্বাধীন মনের বুদ্ধিজীবী থেকে বিকশিত হয়েছেন, যিনি তরুণ তুর্কিদের নীতির প্রকাশ্যে বিরোধিতা করার সাহস পেয়েছিলেন, বিশেষত আর্মেনীয় গণহত্যার দিকে পরিচালিত অভ্যাসগুলির বিষয়ে, বর্তমান সময়ের  তুর্কি রাষ্ট্রের অস্বীকারকারী নীতির খুব কাছাকাছি একটি প্রতিরক্ষামূলক অবস্থানে।"
জীবনের প্রথমার্ধ
থাম্ব|255x255পিক্সেল| প্রারম্ভিক প্রতিকৃতি
হালিদ এদিব উসমানীয় সাম্রাজ্যের কনস্টান্টিনোপলে (ইস্তাম্বুল) একটি উচ্চ বিত্ত পরিবারে জন্মগ্রহণ করেছিলেন। তার বাবা ছিলেন অটোমান সুলতান দ্বিতীয় আবদুলহামিদ এর সেক্রেটারি। তিনি বাড়িতে বেসরকারি শিক্ষকদের কাছ থেকে শিক্ষিত হয়েছিলেন, তিনি ইউরোপীয় ও উসমানীয় সাহিত্য, ধর্ম, দর্শন, সমাজবিজ্ঞান, পিয়ানো বাজানো, ইংরেজি, ফরাসি এবং আরবি শিখেছিলেন। তিনি তার প্রতিবেশীদের কাছ থেকে এবং সংক্ষিপ্তভাবে কনস্টান্টিনোপলের একটি গ্রীক বিদ্যালয়ে অধ্যায়নের মাধ্যমে গ্রিক ভাষা শিখেছিলেন। তিনি ১৮৯৩ সালে আমেরিকান কলেজ ফর গার্লসে অধ্যয়ন করেন। তিনি ১৮৯৭ সালে, জ্যাকব অ্যাবটের মাধ্যমে মাদার-এর অনুবাদ করেছিলেন, যার জন্য সুলতান তাকে অর্ডার অফ চ্যারিটি (শেফকাট নিনানা) প্রদান করেছিলেন। তিনি ১৮৯৯ সাল থেকে ১৯০১ সাল পর্যন্ত আমেরিকান কলেজে আবার পড়েন, যখন তিনি স্নাতক হন। তার পিতার বাড়ি কনস্টান্টিনোপলে বুদ্ধিবৃত্তিক ক্রিয়াকলাপের কেন্দ্র ছিল এবং এমনকি ছোটবেলায় তিনি শহরের বুদ্ধিবৃত্তিক জীবনে অংশগ্রহণ করেছিল।
সাহিত্য
হালিদ এডিবের উপন্যাসের সাধারণ বিষয় ছিল শক্তিশালী, স্বাধীন নারী চরিত্র যারা শক্তিশালী বিরোধিতার বিরুদ্ধে লড়াই করে তাদের লক্ষ্যে পৌঁছাতে সফল হয়। তিনি একজন উগ্র তুর্কি জাতীয়তাবাদীও ছিলেন এবং বেশ কয়েকটি গল্প তুর্কি স্বাধীনতায় নারীর ভূমিকা তুলে ধরেন।
তিনি একজন প্যান-তুর্কী ছিলেন এবং তার বেশ কয়েকটি উপন্যাসে তুরানিজম প্রচার করেছিলেন। ইয়েনি তুরান শিরোনামের তার বইটি তুরস্কের নেতৃত্বে একটি সাম্রাজ্যের অধীনে মধ্য এশিয়া ও ককেশাসে তুর্কি জনগোষ্ঠীর একীকরণের আহ্বান জানিয়েছে।
বিউটিন
বিউটিন একটি এলিফ্যাটিক হাইড্রোকার্বন, এর সমগোত্রীয় শ্রেণীর অণুতে কার্বন=কার্বন দ্বিবন্ধন (C=C) বিদ্যমান। কার্বন কার্বন দ্বিবন্ধন অর্থাৎ π(পাই) বন্ধন থাকার কারণে বিউটিন কে অসম্পৃক্ত জৈব যৌগ বলে। বিউটিন সাধারণভাবে অ্যালকিন বা অলেফিনস নামে পরিচিত। লাতিন অলেফিনস মানে তৈল উৎপাদনকারী। এই যৌগগুলো ক্লোরিনের সাথে বিক্রিয়া করে ডাইক্লোরাইড গঠন করে যা তৈলজাতীয় যৌগ।
এটি একটি মুক্ত শিকল অ্যালকিন।
সমাণু
বিউটিনের কয়েকটি সমাণু রয়েছে।
প্রকৃতিতে প্রাপ্ত
বিউটিন দুই পদ্ধতিতে উৎপাদন করা যায়। ভাঙন বা ক্রাকিং পদ্ধতিতে পেট্রোলিয়াম থেকে প্রাপ্ত হাইড্রোকার্বন থেকে এটি আহরণ করা হয়। আমেরিকায় প্রাকৃতিক গ্যাস এবং ইউরোপে অপরিশোধিত তেলের ন্যাপথা অংশ থেকে বিউটিন পাওয়া যায়। উচ্চ তাপমাত্রা ও চাপে বিউটেনকে ভাঙলে বিউটিন পাওয়া যায়। সেই সাথে কিছু অ্যালকেনও উৎপন্ন হয়।
বিউটেন---> বিউটিন + অ্যালকেন
পরীক্ষাগারে প্রস্তুতি
পরীক্ষাগারে অধিক পরিমাণ গাঢ় সালফিউরিক এসিডের সাথে বিউটানলকে উত্তপ্ত করলে বিউটিন উৎপন্ন হয়। CH3-CH2-CH-OH + H2SO4 = CH3-CH2-CH=CH2 + (H2O + H2SO4)
শিল্পোৎপাদন পদ্ধতি
শিল্প কারখানায় বিউটিন উৎপাদনে বেশ কয়েকটি পদ্ধতি অনুসরণ করা হয়।
অ্যালকোহল থেকে
বিউটানলকে উচ্চ তাপমাত্রায় এলুমিনিয়াম অক্সাইডের উপর দিয়ে প্রবাহিত করলে প্রচুর পরিমাণে বিউটিন উৎপন্ন হয়। এক্ষেত্রে এলুমিনা (AL2O3) নিরুদক হিসেবে কাজ করে।
ইথাইল ক্লোরাইড থেকে
ইথাইল ক্লোরাইড এর সাথে সোডিয়াম হাইড্রোক্সাইড এর জলীয় দ্রবণকে উত্তপ্ত করলে ইথিন (অ্যালকিন), সোডিয়াম ক্লোরাইড (লবণ) এবং পানি (সমযোজী যৌগ) উৎপন্ন হয়।
বৈশিষ্ট্য
স্বাভাবিক তাপমাত্রায় গ্যাসীয়। বিউটিন বিউটেনের ন্যায় অপোলার জৈব দ্রাবকে দ্রবণীয় কিন্তু পোলার দ্রাবক যেমন পানিতে অদ্রবণীয়। বিউটিনের সাথে নিকেল প্রভাবকের উপস্থিতিতে হাইড্রোজেন অণু যুক্ত হয়ে বিউটেন তৈরি।
বিউটাইন থেকে
লেড এবং বেরিয়াম সালফেট এর উপস্থিতিতে বিউটাইনের সাথে হাইড্রোজেন যুক্ত হয়ে বিউটিন উৎপন্ন করে।
পারো আন্তর্জাতিক বিমানবন্দর
পারো আন্তর্জাতিক বিমানবন্দর ভুটানের একমাত্র আন্তর্জাতিক বিমানবন্দর। এই বিমানবন্দরটি পারো শহর থেকে  দূরত্বে পারো নদীর তীরে অবস্থিত। এটির আশেপাশের পাহাড়ের উচ্চতা প্রায়, এটিকে বিশ্বের অন্যতম ঝুঁকিপূর্ণ বিমানবন্দর মনে করা হয়। ২০০৯ সালে অক্টোবর মাসের হিসাব অনুযায়ী, মাত্র আটজন পাইলট এই বিমানবন্দরে বিমান পরিচালনার সনদ আছে।  এই বিমানবন্দরে পরিষ্কার আবহাওয়ায় পরিচালিত হয় এবং এখানকার বিমানবন্দর সূর্যোদয় থেকে সূর্যাস্ত পর্যন্ত খোলা থাকে। এটি ভুটানের চারটি বিমানবন্দরের একটি।
ইতিহাস
১৯৬৮ সালে ভারতের সীমান্ত সড়ক সংস্থা পারো জেলায় একটি বিমানবন্দর স্থাপন করে, যেটি শুরুতে ভুটান সরকারের পক্ষে ভারতের সামরিক বাহিনী হেলিকপ্টার অবতরণের জন্য নির্মাণ করে। ভুটানের প্রথম বিমানসংস্থা ড্রুক এয়ার স্থাপিত হয় ৫ এপ্রিল ১৯৮১।
পারো বিমানবন্দর উপতক্যার মাঝখানে সমুদ্রতল থেকে উচ্চতা প্রায় এবং পারিপার্শ্বিক পাহাড়ের উচ্চতা প্রায়. এই বিমানবন্দরের রানওয়ের দৌর্ঘ, ভুটানের সরকারকে পারোতে চলাচলের জন্য বিশেষ বিমান পছন্দ করতে হয়। এখানে ১৮-২০ আসনের বিশেষ বিমান চলাচল করে। এই বিমান শুধু কলকাতা থেকে উড্ডয়ন করে পারো থেকে কলকাতা গিয়ে আবার জ্বালানী নিতে হত কারণ পারোতে পুনরায় জ্বালানী নেয়ার ব্যবস্থা ছিল না।
ড্রুক এয়ার ১৯৮৩ সালের ১১ ফেব্রুয়ারি রাজস্ব বিমান চালনা শুরু করে, প্রথম ফ্লাইট ১০১ কলকাতা থেকে পারো যাত্রা করে এবং পরের দিন ফ্লাইট ১০২ হিসাবে কলকাতা ফিরে আসে। পরিসেবা চালুর সময়ে পারো বিমানবন্দরে ছোট্ট রানওয়ে, দুই কক্ষবিশিস্ট বিমান নিয়ন্ত্রণ কেন্দ্র ভবন ছিল (যার নিচতলাতে বিমানবন্দরে চেক-ইন এবং উন্মুক্তস্থানে বহির্গমন ছিল) ১৯৮৬ সালের জানুয়ারিতে ভুটান বেসামরিক বিমান চলাচল কর্তৃপক্ষ স্থাপনের আগে ড্রুক এয়ার এই বিমানবন্দর পরিচালনা এবং রক্ষণাবেক্ষণের দায়িত্বে ছিল।
১৯৯০ সালে, বিমানবন্দরের রানওয়ের দৈর্ঘ্য বড় করা হয় এবং সুপরিসর বিমান ওঠানামার জন্য রানওয়ে শক্ত করা হয়। ভারতীয় সরকারের অর্থায়নে পারো বিমানবন্দর উন্নয়ন প্রকল্পের অধীনে একাহ্নে বিমান সংরক্ষণের জন্য একটি হাঙ্গার নির্মাণ করা হয়।
২১ নভেম্বর ১৯৮৮ সালে, ড্রুক এয়ারের প্রথম জেট বিমান BAe 146-100, পারো বিমানবন্দরে সরবরাহ করা হয়। ২০০৩ সালে, ড্রুক এয়ার BAe 146 -এর বদলী বিমান চায় এবং ২০০৪ সালের ১৯ অক্টোবর, এই এই এয়ারলাইন্সের প্রথম এয়ারবাস (Airbus A319-100) পারো বিমানবন্দরে অবতরণ করে।
সুবিধা
এই বিমান বন্দরে একটি, আস্ফাল্ট রানওয়ে আছে, এবং একটি টার্মিনাল ভবন আছে যেটি ১৯৯৯ সালে কমিশন করা হয়।
২০১২ সালে ১,৮১,৬৫৯ জন যাত্রী এই বিমানবন্দর ব্যবহার করে।
এয়ারলাইন্স এবং গন্তব্য
Drukair Airbus A 319.jpg ড্রুক এয়ার ভুটানের জাতীয় পতাকাবাহী বিমানসংস্থা এবং এটির মুল ঘাটি পারো বিমানবন্দর. ড্রুক এয়ার ২০১০ সালের আগস্টে পাড়ো বিমানবন্দরে প্রথম আন্তর্জাতিক বিমান পরিচালন আকরে। তাশী এয়ার নেপালের একমাত্র ব্বেসরাকারি বিমান সংস্থা ২০১১ সালের ডিসেম্বরে যাত্রা শুরু করে।
গারফিল্ড সোবার্স
স্যার গারফিল্ড সেন্ট অব্রান সোবার্স বা গ্যারি সোবার্স (Garfield Sobers; জন্ম: ২৮ জুলাই, ১৯৩৬) বার্বাডোসের ব্রিজটাউনে জন্মগ্রহণকারী ওয়েস্ট ইন্ডিজের বিখ্যাত ও সাবেক আন্তর্জাতিক ক্রিকেট তারকা। ক্রিকেটবোদ্ধাদের অনেকেই তাকে টেস্ট ক্রিকেটের ইতিহাসে সর্বকালের সেরা অল-রাউন্ডার হিসেবে বিবেচনা করে থাকেন।
প্রারম্ভিক জীবন
বার্বাডোসের ব্রিজটাউন এলাকার ওয়ালকট এভিনিউতে শামন্ত ও থেলমা সোবার্স দম্পতির সন্তানরূপে ২৮ জুলাই, ১৯৩৬ তারিখে জন্মগ্রহণ করেন গারফিল্ড সেন্ট অব্রান সোবার্স। তিনি ছিলেন পরিবারের ছয় সন্তানের মধ্যে পঞ্চম। জন্মকালীন সময়ে তার উভয় হাতেই দুইটি অতিরিক্ত আঙ্গুল ছিল যা শৈশবকালেই ধারালো ছোড়ার সাহায্যে অঙ্গচ্ছেদন করা হয়েছিল।  পাঁচ বছর বয়সে জানুয়ারি, ১৯৪২ সালে তার বাবা সমুদ্রে ডুবে মৃত্যুবরণ করেন। দ্বিতীয় বিশ্বযুদ্ধের সময় জার্মানদের ইউ-বোটের টর্পেডোর আঘাতই জাহাজডুবির কারণ ছিল। বার্বাডোসের বে সেন্ট স্কুলে পড়াশোনা করেন।
বালক অবস্থায় গ্যারি সোবার্সকে অনুশীলনে বোলিং করার জন্য সাহস জোগাতেন ডেনিস অ্যাটকিনসন। বার্বাডোসের ওয়ান্ডেরার্স ক্রিকেট ক্লাবে ডেনিস অ্যাটকিনসন খেলতেন। তিনি স্ট্যাম্পের ওপর একটি সিলিং রাখতেন ও সোবার্সকে তা স্পর্শ করার কথা বলতেন। এ প্রসঙ্গে সোবার্স বলেছিলেন, সিলিং স্পর্শ করার সুবাদে তিনি নিজের কাছে তা রাখতেন। এভাবেই বামহাতি স্পিনার হিসেবে আবির্ভূত হন গ্যারি সোবার্স।
খেলোয়াড়ী জীবন
ক্রিকেট খেলায় তিনি মূলতঃ বামহাতি ব্যাটসম্যান ও বামহাতি বোলার হিসেবে পরিচিত ছিলেন। ব্যতিক্রমধর্মী বোলার হিসেবে পরিচিত ছিলেন সোবার্স। ওভারের এক-একটি বলকে মিডিয়াম পেস থেকে শুরু করে বামহাতি স্পিন করতেন। ফিল্ডার হিসেবেও যে-কোন অবস্থানে থেকে তিনি সফলতা দেখিয়েছেন। তবে উইকেটের কাছাকাছি এলাকাতেই ফিল্ডিং করতে পছন্দ করতেন।
১৯৫২-৫৩ মৌসুমে কেনসিংটন ওভালে বার্বাডোসের সদস্যরূপে সফরকারী ভারত দলের বিপক্ষে প্রস্তুতিমূলক খেলায় অংশগ্রহণের সুযোগ পান। শুরুতে তাকে দ্বাদশ ব্যক্তি হিসেবে মনোনীত করা হলেও ফ্রাঙ্ক কিং স্বেচ্ছায় নাম প্রত্যাহার করায় তিনি নিয়মিত একাদশে খেলার সুযোগ পান। এরপর ৩১ জানুয়ারি, ১৯৫৩ তারিখে ১৬ বছর বয়সে প্রথম-শ্রেণীর ক্রিকেটে তার অভিষেক ঘটে। নয় নম্বরে ব্যাটিংয়ে নেমে তিনি অপরাজিত ৭* রান করলেও বোলিংয়ে চমক দেখান। উভয় ইনিংসে যথাক্রমে ৪/৫০ ও ৩/৯২ করেন। এক বছর পর তিনি দ্বিতীয়বারের মতো প্রথম-শ্রেণীর খেলায় সফরকারী মেরিলেবোন ক্রিকেট ক্লাব (এমসিসি)’র বিপক্ষে অংশগ্রহণ করেন। খেলায় তিনি ৪৬ ও ২৭ রান করার পাশাপাশি দুই উইকেট লাভ করেন। এরফলে ওয়েস্ট ইন্ডিজ কর্তৃপক্ষ তাকে টেস্ট ক্রিকেটে অন্তর্ভুক্ত করে।
টেস্ট ক্রিকেট
৩০ মার্চ, ১৯৫৪ তারিখে সফরকারী ইংল্যান্ডের বিপক্ষে গ্যারি সোবার্সের টেস্ট অভিষেক ঘটে। কিংস্টনের সাবিনা পার্কে অনুষ্ঠিত ৫ম ও চূড়ান্ত টেস্টে আল্ফ ভ্যালেন্টাইনের পীড়াজনিত কারণেই তার অংশগ্রহণ। বোলার হিসেবে অন্তর্ভুক্ত ঘটলেও বার্বাডোসে অনুষ্ঠিত টেস্টে ইংল্যান্ডের বিপক্ষে দূর্দান্ত ক্রীড়ানৈপুণ্য প্রদর্শন করেন। প্রথম ইনিংসের উদ্বোধনী ওভারেই উইকেট প্রাপ্তিসহ ৪/৭৫ লাভ করেন। নয় নম্বরে ব্যাটিংয়ে নেমে অপরাজিত ১৪* ও ২৬ রান সংগ্রহ করেন। তারপরও ইংল্যান্ড ৯ উইকেটের ব্যবধানে ওয়েস্ট ইন্ডিজ দলকে পরাজিত করেছিল।
তার দল অস্ট্রেলিয়াকে পরাভূত করে। ১৯৫৭-৫৮ মৌসুমে পাকিস্তানের বিপক্ষে অনুষ্ঠিত টেস্টের এক ইনিংসে সোবার্স অপরাজিত ৩৬৫* রান করেন। এ রান করার ফলে তিনি বিশ্বরেকর্ড করেন যা ১৯৯৪ সাল পর্যন্ত অক্ষত ছিল। তারপর ১৯৬৬ সালে ইংল্যান্ডের বিপক্ষে ৩-১ ব্যবধানে সিরিজ জয় করতে দলকে সহায়তা করেন।
কীর্তিগাঁথা
টেস্ট ক্রিকেটে তিনি প্রায় বিশ বছর জড়িত ছিলেন। সর্বমোট নয়জন বার্বাডিয়ান ক্রিকেটার ওয়েস্ট ইন্ডিজ দলকে নেতৃত্ব দিয়েছেন। তন্মধ্যে ওয়েস্ট ইন্ডিজ দলকে ৩৯বার নেতৃত্ব দেন তিনি। এছাড়াও বার্বাডিয়ানদের মধ্যে সর্বাধিক টেস্ট রান সংগ্রহ করেছেন। তার সংগৃহীত ৮,০৩২ রান ওয়েস্ট ইন্ডিজের পক্ষে চতুর্থ সর্বোচ্চ সংগ্রহ। তিনি ১৯৬৮ থেকে ১৯৭৪ সাল পর্যন্ত কাউন্টিতে নটিংহ্যামশায়ার ক্রিকেট দলের অধিনায়ক ছিলেন।
১৯৬৮ সালে ম্যালকম ন্যাশের এক ওভারে ছয় ছক্কা হাঁকিয়ে গ্যারি সোবার্স বিশ্বরেকর্ড গড়েন। এরফলে ২৪ আগস্ট, ১৯৩৮ তারিখে ওয়েলসে অনুষ্ঠিত খেলায় কেন্টের অল-রাউন্ডার ফ্রাঙ্ক ওলি’র এক ওভার থেকে আর্থার ওয়েলার্ডের সংগৃহীত পাঁচ ছক্কা হাঁকানোর বিশ্বরেকর্ড ম্লান হয়ে যায়।
১৯৭৪ সালে বর্ণাঢ্য ক্রিকেট জীবন থেকে অবসর গ্রহণ করেন গ্যারি সোবার্স। এ সময়ে তিনি ৮,০৩২ রান করেন যা তৎকালীন সময়ে বিশ্বরেকর্ড ছিল। এছাড়াও তিনি ২৬টি সেঞ্চুরি করেন।
সম্মাননা
১৯৫৮-৫৯ মৌসুমে বর্ষসেরা ওয়েস্ট ইন্ডিয়ান ক্রিকেটারের পুরস্কার লাভ করেন। ১৯৬৪ সালে উইজডেন কর্তৃক বর্ষসেরা ক্রিকেটার মনোনীত হন। ইংরেজ প্রথম-শ্রেণীর ক্রিকেটে শীর্ষ অল-রাউন্ডার হবার সুবাদে ১৯৭০ সালে ক্রিকেট সোসাইটি ওয়েথেরাল পুরস্কার লাভ করেন। ১৯৭৪ সালে লাভ করেন ওয়াল্টার লরেন্স ট্রফি।
২০০০ সালে উইজডেন কর্তৃপক্ষ কর্তৃক তিনি শতাব্দীর সেরা পাঁচ ক্রিকেটারের একজনরূপে মনোনীত হন। ১০০ সদস্যের ক্রিকেট বোদ্ধাদের নিয়ে গড়া কমিটির মাধ্যমে তিনি দ্বিতীয় সর্বাধিক ৯০ ভোট পান। তার সম্মুখে ছিলেন ডোনাল্ড ব্র্যাডম্যান (১০০)। এছাড়াও, জ্যাক হবস (৩০), শেন ওয়ার্ন (২৭) ও ভিভ রিচার্ডস (২৫) এ তালিকায় ছিলেন।
২০০৪ সালে আইসিসি কর্তৃক প্রবর্তিত স্যার গারফিল্ড সোবার্স ট্রফি তার নাম অনুসরণে রাখা হয়। ট্রফির নামকরণের পর সোবার্স তার পছন্দের কমিটিতে বিখ্যাত ক্রিকেটার রিচি বেনো, সুনীল গাভাস্কার ও মাইকেল হোল্ডিংকে রাখেন। পরবর্তীতে আইসিসি কর্তৃক তাদেরকে ‘একজন ব্যক্তিকে নির্ধারণপূর্বক ক্রিকেটের সম্মান বৃদ্ধিকল্পে ব্যক্তিগত পুরস্কার প্রদানে’ ক্ষমতা প্রদান করেছিল।
বিতর্কিত ভূমিকা
right|200px|কেনসিংটনে গারফিল্ড সোবার্সের আবক্ষ মূর্তি সেপ্টেম্বর, ১৯৫৯ সালে ইংল্যান্ডে অবস্থানকালে গ্যারি সোবার্স চালকের অবস্থানে ছিলেন ও ঐ গাড়ীতে টম ডিউডনিসহ নিহত দলীয় সঙ্গী কোলি স্মিথ ছিলেন। গাড়ীটি ট্রাকের ধাক্কা খায়। ঐ মৌসুমে তারা সকলেই ইংরেজ লীগ ক্রিকেটে অংশগ্রহণ করছিলেন। আঘাতের কারণে ডিউডনি ও সোবার্সকে আরোগ্যলাভের জন্য কিছুকাল হাসপাতালে অবস্থান করতে হয়েছিল।
৭ সেপ্টেম্বর ভোর ৪:৪৫ ঘটিকায় দূর্ঘটনাটি ঘটে। দাতব্য খেলায় অংশ নিতে তারা ভ্রমণ করছিলেন। এ সময় স্মিথ পিছনে ঘুমোচ্ছিলেন ও সামনে ছিটকে পড়েন। শুরুতে তার আঘাত তেমন গুরুতর ছিল না যা সোবার্সকে তিনি বলেছিলেন। অন্যদিকে টম ডিউডনি মন্তব্য করেন যে, আমাকে নিয়ে দুশ্চিন্তা করো না। কিন্তু তার মেরুদণ্ডে গুরুতরভাবে আঘাতপ্রাপ্ত হয় ও এক পর্যায়ে অজ্ঞান হয়ে পড়েন কোলি। তিনদিন পর তার মৃত্যু ঘটে।
সোবার্সকে জেরার মুখোমুখি হতে হয়। ১১ নভেম্বর তারিখে স্টোনের ম্যাজিস্ট্রেটের আদালতে সোবার্সকে দায়িত্বজ্ঞানহীন অবস্থায় গাড়ী চালনার অভিযোগ আনা হয়। সোবার্স বন্ধনী ব্যবহার করেননি ও বিপরীত দিক থেকে আসা ট্রাক চালকের গাড়ীর মুখোমুখি হন। সোবার্সকে ১০ পাউন্ড জরিমানা প্রদান করা হয় ও ১৬.১৭ পাউন্ড ক্ষতিপূরণ গুণতে হয়। এছাড়াও, এক মাসের জন্য তার লাইসেন্স স্থগিত করা হয়। তবে, সোবার্স নিজেকে দোষী হিসেবে মনে করেননি। তিনি দাবী করেন যে, গাড়ীর বাতিতে বিভ্রান্তির কবলে পড়েছিলেন।
ব্যক্তিগত জীবন
১৯৮০ সালে বৈবাহিকসূত্রে তিনি বার্বাডিয়ান-অস্ট্রেলীয় হিসেবে দ্বৈত নাগরিকত্ব লাভ করেন। ১৯৯৮ সালে বার্বাডোসের সংসদের অধ্যাদেশ বলে দশজনের একজন হিসেবে বার্বাডোসের জাতীয় বীরের মর্যাদা লাভ করেন।
সোবার্স ক্রিকেট বিষয়ক বেশ কয়েকটি পুস্তক রচনা করেছেন। এছাড়াও, ১৯৬৭ সালে ‘বোনাভেঞ্চার এন্ড দ্য ফ্ল্যাশিং ব্লেড’ শীর্ষক উপন্যাস এবং একই বছরে জে.এস. বার্কারের সাথে যৌথভাবে ওয়েস্ট ইন্ডিজের ক্রিকেট ইতিহাস নামের বই প্রকাশ করেন। প্রথিতযশা ওয়েস্ট ইন্ডিয়ান টেস্ট ক্রিকেটার ডেভিড হলফোর্ড সম্পর্কে তার কাকাতো ভাই হন।
২০১৯ আইসিসি বিশ্ব ক্রিকেট লিগ দ্বিতীয় বিভাগ
২০১৯ আইসিসি বিশ্ব ক্রিকেট লিগ দ্বিতীয় বিভাগ একটি আন্তর্জাতিক ক্রিকেট টুর্নামেন্ট হয়েছিল এপ্রিল ২০১৯ সালে নামিবিয়ায়। এটি ছয় দলের মধ্যে প্রতিদ্বন্দ্বিতা হয়েছিল; কানাডা, হংকং, ওমান, পাপুয়া নিউগিনি, মার্কিন যুক্তরাষ্ট্র এবং টুর্নামেন্ট হোস্ট নামিবিয়ায়। এটি ২০১৭-১৯ চক্রের অংশ গঠন করেছিল বিশ্ব ক্রিকেট লিগ (ডাব্লুসিএল) যা এর জন্য যোগ্যতা নির্ধারণ করে ২০২৩ ক্রিকেট বিশ্বকাপ।
দল
ছয়টি দল টুর্নামেন্টের জন্য যোগ্যতা অর্জন করেছিল:
খেলার সূচী
নিম্নলিখিত বৈশিষ্ট্যগুলি জানুয়ারী ২০১৯ এ নিশ্চিত করা হয়েছিল।
প্লে অফ
চূড়ান্ত এবং তৃতীয় স্থানের প্লে অফ ম্যাচগুলিকে আইসিসি ওয়ানডে স্ট্যাটাস দিয়েছিল, পঞ্চম স্থানের প্লে অফের সাথে তালিকার এ ম্যাচ রয়েছে। ওমান তাদের প্রথম ওয়ানডে ম্যাচ খেলেছে। আমেরিকা যুক্তরাষ্ট্র তাদের প্রথম ওয়ানডে ম্যাচটি পনেরো বছরে খেলেছিল, এর পরে দুটি ম্যাচ খেলে ২০০৪ আইসিসি চ্যাম্পিয়ন্স ট্রফি ২০০৪ সালের সেপ্টেম্বর।
ড্যারেন লেহম্যান
ড্যারেন স্কট লেহম্যান (Darren Scott Lehmann; জন্ম: ৫ ফেব্রুয়ারি, ১৯৭০) দক্ষিণ অস্ট্রেলিয়ার গলার এলাকায় জন্মগ্রহণকারী অস্ট্রেলিয়ার সাবেক ও বিখ্যাত আন্তর্জাতিক টেস্ট ক্রিকেট তারকা। প্রধানত তিনি আক্রমণাত্মক ভঙ্গীমায় বামহাতি ব্যাটসম্যান হিসেবে চিহ্নিত হয়ে আছেন ও দলের প্রয়োজনে বামহাতি অর্থোডক্স বোলিং করতেন।
শারীরিক যোগ্যতা ও আধুনিককালের স্বাস্থ্যসচেতনতাকে অবজ্ঞা করে চলতেন ‘বুফ’ ডাকনামে পরিচিত ড্যারেন লেহম্যান। ২০১৩ সালের অ্যাশেজ সিরিজ শুরুর মাত্র দুই সপ্তাহ পূর্বে দলকে ভাল ফলাফল আনয়ণের লক্ষ্যে মিকি আর্থারকে বরখাস্ত করে তাকে অস্ট্রেলিয়ার কোচের দায়িত্ব দেয়া হয়। এছাড়াও, আইপিএলে কিংস ইলাভেন পাঞ্জাবের কোচের দায়িত্ব পালন করছেন তিনি।
খেলোয়াড়ী জীবন
১৯৯০-এর দশকে তিনি পুরোপুরি জাতীয় নির্বাচকদের দৃষ্টির বাইরে ছিলেন। সাবেক কোচ সিম্পসনের সুনজরে ছিলেন না লেহম্যান। মূলতঃ তার স্থূলকায় দেহ ও শারীরিক গড়নই এর জন্য দায়ী। ১৯৯৬ সালের বিশ্বকাপ ক্রিকেট প্রতিযোগিতার পর সিম্পসন অবসর নেন। এরপরই নিয়মিত বেশ কয়েকজন খেলোয়াড়ের অনুপস্থিতির ফলে শারজায় ৩০ আগস্ট, ১৯৯৬ তারিখে শ্রীলঙ্কা দলের বিপক্ষে একদিনের আন্তর্জাতিকে অভিষেক ঘটে লেহম্যানের। কিন্তু ১৯৯৭/৯৮ মৌসুমে সাবেক অধিনায়ক মার্ক টেলর দল থেকে বাদ পড়ার পূর্ব পর্যন্ত মাঝে মাঝে দলে খেলতেন।
১৯৯৮-এর শুরুতে ভারত সফরে ওডিআই দলে অর্ধ-নিয়মিত খেলোয়াড়ের ভূমিকায় অবতীর্ণ হন। ২৫ মার্চ, ১৯৯৮ সালে ভারতীয় দলের বিরুদ্ধে অভিষিক্ত হন। ২০০১ সাল থেকে একদিনের আন্তর্জাতিকে জাতীয় দলে ও ২০০২ সালের শেষদিকে টেস্ট ক্রিকেটে নিয়মিত সদস্য হন তিনি। কিন্তু ২০০৫ সালের শুরুতে দল থেকে বাদ পড়ে যান। নভেম্বর, ২০০৭ সালে প্রথম-শ্রেণীর ক্রিকেট থেকে অবসর নেন।
মূল্যায়ন
লেহম্যানের ব্যাটিং শৈলী শনাক্ত করা কিছুটা কঠিন ছিল। লেগ স্টাম্পের বাইরে গার্ড নিতেন ও বোল্ড হবার পূর্ব মুহুর্তে পিছনে কিংবা সামনে এসে বলকে মোকাবেলা করতেন। এ ধরনের অদ্ভুত কৌশল প্রয়োগের ফলে শর্ট পীচের বলের জন্য তাকে পিছনে যাবার দরকার পড়তো না। স্পিন বোলিংয়ের বিপক্ষে বেশ স্বাচ্ছন্দ্য উপভোগ করতেন। এছাড়াও নিজে কার্যকরী বামহাতি অর্থোডক্স স্পিনার হিসেবে বোলিং করতেন। ২০০৪ সালে কলম্বোয় শ্রীলঙ্কার বিপক্ষে অনুষ্ঠিত টেস্টে ৯২ রানের বিনিময়ে ৬ উইকেট লাভ করেন।
২০০১ সালে অ্যান্ডি ক্যাড্ডিক, মার্টিন বিকনেল, জাস্টিন ল্যাঙ্গার ও মার্ক অ্যালেনের সাথে তিনিও উইজডেন কর্তৃক পাঁচজন বর্ষসেরা ক্রিকেটারদের একজনরূপে মনোনীত হন।
কোচিং কর্মকর্তা
২০১৩ সালে অস্ট্রেলিয়া ক্রিকেট দলের কোচের দায়িত্ব গ্রহণ করেন তিনি। অবিশ্বাস্যভাবে অস্ট্রেলিয়া ইংল্যান্ডকে ৫-০ ব্যবধানে হোয়াইটওয়াশ করে। অস্ট্রেলিয়ার অধিনায়ক মাইকেল ক্লার্কের মতে, ড্যারেন তাদের হারানো আত্মবিশ্বাস ফিরে পেতে সাহায্য করেছিলেন। এছাড়াও তিনি অস্ট্রেলিয়াকে দক্ষিণ আফ্রিকায় টেস্ট সিরিজ বিজয়ে পরোক্ষভাবে সহায়তা করেন।
সাবেক ইংরেজ ক্রিকেটার ক্রেগ হোয়াইটের বোন আন্দ্রিয়াকে ড্যারেন লেহম্যান বিয়ে করেন।
স্টিল অথরিটি অব ইন্ডিয়া
স্টিল অথরিটি অব ইন্ডিয়া লিমিটেড (SAIL) ভারতের রাষ্ট্রীয় মালিকানাধীন ইস্পাত তৈরির সংস্থা। সংস্থাটির সদরদপ্তর ভারতের নতুন দিল্লিতে অবস্থিত। এটি একটি সরকারি খাতের উদ্যোগ, ভারত সরকার দ্বারা পরিচালিত ও মালিকানাধীন সংস্থাটি ২০১৮-১৯ অর্থবছরের ৬৬,২৬৭ কোটি (মার্কিন ডলার $৯.৩২ বিলিয়ন) টাকা আয় করে। ১৯৭৪ সালের ২৪ জানুয়ারি অন্তর্ভুক্ত সেলে ৬৮,৭৪২ জন কর্মচারী রয়েছে (০১-জুন -২০২০ অনুসারে)। বার্ষিক ১৬.৩০ মিলিয়ন মেট্রিক টনের উৎপাদনের সেল বিশ্বের ২০তম বৃহত্তম ও ভারতে প্রথম বৃহত্তম ইস্পাত উৎপাদনকারী। সংস্থার গরম ধাতু (হট মেটাল) উৎপাদন ক্ষমতা আরও বৃদ্ধি পাবে এবং ২০২৫ সালের মধ্যে বার্ষিক ৫০ মিলিয়ন টনের পর্যায়ে পৌঁছবে বলে আশা করা হচ্ছে। শ্রী অনিল কুমার চৌধুরী সেলের বর্তমান চেয়ারম্যান।
সেল ভিলাই, রাউরকেলা, দুর্গাপুর, বোকারো ও বার্নপুরে (আসানসোল) ৫ টি সুসংহত এবং সালেম, দুর্গাপুর ও ভদ্রাবতীতে ৩ টি মালিকানাধীন বিশেষ ইস্পাত কেন্দ্র পরিচালনা করে। এটি চন্দ্রপুরে একটি ফেরো অ্যালোয় কেন্দ্রেরও মালিক। বৈশ্বিক উচ্চাকাঙ্ক্ষার অংশ হিসাবে, সংস্থাটি সবুজ প্রযুক্তির আধুনিকতম অবস্থা উপর জোর দিয়ে নতুন সুবিধাগুলি আপগ্রেড ও নির্মাণের সাথে জড়িত একটি বিশাল সম্প্রসারণ ও আধুনিকায়ন কার্যক্রমের মধ্য দিয়ে চলছে। সাম্প্রতিক এক জরিপ অনুসারে, সেল ভারতের দ্রুত বর্ধমান সরকারি খাতের  ইউনিটগুলির মধ্যে একটি। এছাড়াও ইঞ্জিনিয়ারিংয়ের জন্য  ঝাড়খণ্ডের রাঁচিতে সংস্থার একটি লোহা ও ইস্পাতের (আরডিসিআইএস) গবেষণা ও উন্নয়ন কেন্দ্র রয়েছে।
১৯৫৯–১৯৭৩
ভিলাই ও দুর্গাপুর ইস্পাত কারখানা জন্য প্রাথমিক কাজটি লৌহ ও ইস্পাত মন্ত্রক সম্পূর্ণ করে। ১৯৫৭ সালের এপ্রিল মাস থেকে ইস্পাত কেন্দ্র দুটির তত্ত্বাবধান ও নিয়ন্ত্রণও হিন্দুস্তান স্টিলকে স্থানান্তর করা হয়। নিবন্ধিত কার্যালয়টি মূলত নয়াদিল্লিতে অবস্থিত ছিল। এটি ১৯৫৬ সালের জুলাই মাসে কলকাতায় চলে আসে এবং শেষ পর্যন্ত ১৯৫৯ সালের ডিসেম্বর মাসে রাঁচিতে স্থানান্তরিত হয়।
বোকারোতে ইস্পাত কারখানা নির্মাণ ও পরিচালনার জন্য ‘বোকারো স্টিল লিমিটেড’ (বোকারো ইস্পাত কারখানা) নামে একটি নতুন ইস্পাত সংস্থা ১৯৬৪ সালের ২৯ জানুয়ারি প্রতিষ্ঠিত হয়। ভিলাই এবং রাউরকেলা ইস্পাত কারখানার ‘১ এমটি পর্যায়’ ১৯৬১ সালের ডিসেম্বর মাসে সম্পূর্ণ হয়। দুর্গাপুর ইস্পাত কারখানার ‘১ এমটি পর্যায়’টি চাকা ও অক্ষ কারখানা (হুইল ও অ্যাক্সেল কারখানা) চালু হওয়ার পরে ১৯৬২ সালের জানুয়ারি মাসে সম্পূর্ণ হয়। এইচএসএল-এর অপরিশোধিত ইস্পাত উৎপাদন ১.৫৮ এমটি (১৯৫৯-৬০) থেকে বৃদ্ধি পেয়ে ১.৬ এমটি হয়। ভিলাই ইস্পাত কারখানার দ্বিতীয় ধাপটি ওয়্যার রড মিল চালু হওয়ার পরে ১৯৬৭ সালের সেপ্টেম্বর মাসে সম্পূর্ণ শেষ হয়। রাউরকেলার ১.৮ এমটি পর্যায়ের শেষ ইউনিট  ‘ট্যান্ডেম মিল’  ১৯৬৮ সালের ফেব্রুয়ারি মাসে চালু হয় এবং দুর্গাপুর ইস্পাত কারখানার ১.৬ এমটি পর্যায়ে এসএমএস ফার্নেস চালু হওয়ার পরে ১৯৬৯ সালের আগস্টে সম্পন্ন হয়। এইভাবে, ভিলাইয়ের ২.৫ এমটি পর্যায়টি সমাপ্ত হওয়ার সাথে সাথে, রাউরকেলায় ১.৮ এমটি ও দুর্গাপুরে ১.৬  এমটি সম্পূর্ণ হয় এবং এইচএসএল-এর মোট অপরিশোধিত ইস্পাত উৎপাদনের ক্ষমতা বৃদ্ধি পেয়ে ১৯৬৮–৬৯ সালে ৩.৭ এমটি এবং পরবর্তীকালে ১৯৭২–৭৩ সালে ৪ এমটিতে উন্নীত হয়। ‘আইআইএসসিও’কে ১৯৭৮ সালে সহায়ক সংস্থা হিসাবে নেওয়া হয় এবং পরে ২০০৬ সালে সংযুক্ত করা হয়।
প্রধান ইউনিট
thumb|বোকারোতে বোকারো ইস্পাত কারখানা
thumb|ভিলাইয়ের ভিলাই ইস্পাত কারখানা
thumb|দুর্গাপুর ইস্পাত কারখানা
একদিনের আন্তর্জাতিক ক্রিকেট আম্পায়ারদের তালিকা
আম্পায়ার হিসেবে যারা কমপক্ষে একটি একদিনের আন্তর্জাতিক ক্রিকেট খেলা পরিচালনা করেছেন, তাদের তালিকা নিম্নে অক্ষর অনুযায়ী দেয়া হলো। ১৪ নভেম্বর, ২০১৪ তারিখ পর্যন্ত সম্পন্ন একদিনের আন্তর্জাতিক পর্যন্ত সর্বমোট ৩৫২জন আম্পায়ার খেলায় পরিচালকের ভূমিকায় অবতীর্ণ হয়েছেন। ৫ জানুয়ারি, ১৯৭১ তারিখে মেলবোর্নে অস্ট্রেলিয়া ও ইংল্যান্ডের মধ্যকার প্রথম একদিনের আন্তর্জাতিক অনুষ্ঠিত হয়। ঐ খেলা পরিচালনায় সহায়তা করেছিলেন - টম ব্রুকস ও লো রোয়ান।
বাঘী ৩
এটি ২০১২ সালের তামিল ছবি ভেট্টাই ফিল্মের অফিসিয়াল পুনঃনির্মাণ। চলচ্চিত্রটির মূল ফটোগ্রাফি ১২ সেপ্টেম্বর ২০১৯ থেকে মুম্বাইয়ে শুরু হয়েছিল।ট্রেইলার ৬ ফ্রেবুয়ারি ২০২০ এ রিলিজ হয়েছিলো এবং এটি থিয়েটারে সিনেমাটি ২০২০ সালের ৬ মার্চ রিলিজ হয়েছে।
কাহিনী
""Abu Jalal: le jaa apne bhai ko. Bandh karo yeh pagalpan (fighting)
Ronnie: Bhai ke saath baki bhai ko bhi.
Ronnie: lagta hain tune thik se suna nehi, bhai ke saath baki bhaiyo ko bhi.
Abu Jalal: Thats Pakistan. Tomhara dusman.
Ronnie: Dusman toh sabka ekiiii hain. Tu.""
এদিকে গোপনে আবু জালালের লোকরা সিয়াকে আটক করে ফেলে। রনি সিয়াকে বাচাতে গিয়ে আবু জালালের লোকরা রনিকে খুব মারে ও সে বেহুশ হয়ে যায়। এই দৃশ্য ভিক্রম সহ্য করতে পারে না। ঠিক সে সময়ে তার মানষিকভাবে পরিবর্তন আসে। সে অনেক হিংস্র হয়ে যায়। একে একে সব গুন্ডাদের মেরে ফেলে। আবু জালালকেও সে মেরে ফেলে৷
এই হলো সিনেমার কাহিনি। রনির অত্যন্ত সুন্দর একটি সংলাপ দিয়ে সিনেমাটি শেষ হয়। নিচে তা দেয়া হলোঃ
""Log rishto mein haadii par karte hain. Lekin mera ek esa rishta tha, jiske liye maine sarhadii par kar di. Kiyu ki hum insaan se aur kya chahte hain.yhi na. Ki hamare apne hamesha mehfuj rahe. Unpe ek anch aati hain toh... Toh hamare jaan nikal jaati hain. Chot unhi lagti aur dard hume hota hain. Hum kisi bhi jaat dharam ya desh ke ho, hamare riti riwaz alag ho, lekin hum hain toh insanhi. Hum sabke rago mein khun ekii hota hain. Hamare jasbaat ek hote hain. Ehsaas bhi ek hota hain. Aur jab koi hamare jasbaato ke saath khelta hain, toh mere jasa har ek am insaan ye nhi dekhega ki dusman 10 hain, hazar ya puri duniya. Woh bas yehi bolega ki aagar mere ghar walo pe mar jaye, toh main duniya ko tabah kar dunga. Mere tarah woh bhi baaghi ban jayega..... Aagar apne baba ke diye wade ko pura karne ki liye kisi bhi haad ko par kar dena baaghipan hain, toh main baaghi hu. Aagar apne bhai ki jaan bachane ki liye apni jaan bhi khel Jana baaghipan han, toh main baaghi hu. Aur hamesha baaghiii rahunga""
প্রযোজনা
চলচ্চিত্রটির প্রোযোজক ১৯ ডিসেম্বর ২০১৮ ঘোষণা করেন টাইগার শ্রফ কে নিয়ে নাদিয়াদয়ালা প্রযোজনা সংস্থার ব্যানারে চলচ্চিত্রটি মুক্তি পাবার ঘোষণা করার জন্য টুইটার এ একটি টিজার পোস্টার ছেড়ে দেয় তাদের অ্যাকাউন্ট থেকে। ২০১৮ সালের ১২ ফেব্রুয়ারি শ্রদ্ধা কাপুরকে টাইগার শ্রফের বিপরীতে লীড রোলে স্বাক্ষর করা হয়েছিল। জুনে ঘোষণা করা হয়েছিল যে রিতেশ দেশমুখ চলচ্চিত্রটিতে কাস্টে যোগ দিয়েছেন। আগস্ট ২০১৯-এ ঘোষণা করা হয়েছিল যে চলচ্চিত্রটির শুটিং মরক্কো, মিশর, সার্বিয়া এবং তুরস্কে অনুষ্ঠিত হবে ।
চিত্রগ্রহণের প্রথম ভাগটি ১২ই সেপ্টেম্বর থেকে মুম্বাইয়ে শুরু হয়েছিল এবং ২০১৯-অক্টোবরের দিকে গড়িয়ে পড়ে। সেপ্টেম্বরের শেষের দিকে, অঙ্কিত লোখণ্ডে কাপুরের বোন হিসাবে অভিনেতায় যুক্ত হয়েছিল।